Anne Robert Jacques Turgot

Barón Anne Robert Jacques Turgot (* 10. máj 1727, Paríž, Francúzsko – † 18. marec 1781, tamže) bol francúzsky štátnik, ekonóm, encyklopedista, predstaviteľ fyziokratizmu. 

V ekonomickej oblasti nadviazal na Richarda Cantillona. Jeho ekonomické dielo nie je rozsiahle, ale zato veľmi hlboké. Rozprava „Valeurs et Monnaies“ vysvetľuje pôvod peňazí a podstatu ekonomickej voľby: teda, že reflektuje subjektívny rebríček preferencií jednotlivca. Turgot taktiež vyriešil slávny paradox diamant-voda, ktorý bol záhadou pre neskorých klasických ekonómov, ďalej sformuloval zákon klesajúcich výnosov, a kritizoval úžernícke zákony (téme sa venovali aj neskorí scholastici). V hospodárskej politike uprednostňoval klasický liberalizmus, odporúčajúci zrušenie všetkých privilégií poskytnutých vládou priemyselným podnikom (odvetviam).

Turgot bol duchovný otec dlhého radu vynikajúcich francúzskych ekonómov osemnásteho a devätnásteho storočia. Medzi nimi napríklad Jean-Baptiste Say a Frédéric Bastiat.

Turgot tiež spolupracoval na tvorbe prvej francúzskej Encyklopédie (Encyclopédie, ou Dictionnaire raisonné des sciences, des artes et des métiers - Encyklopédia alebo racionálny slovník vedy, umení a remesiel).

 Iné projekty 



Kategória:Francúzski ekonómovia
Kategória:Francúzski politici
Kategória:Francúzski spisovatelia
Kategória:Encyklopedisti
Kategória:Členovia Académie des inscriptions et belles-lettres
Kategória:Osobnosti z Paríža